CREATIVO ®

LIVING A NEW LIFE

|  |
| --- |
| **ТЕХНИЧЕСКА КАРТА: Арт. 0896 CREATIVO** ® КРЕАТИВО ® Дата на създаване: 07.08.2015 г. |

**Система от микроцимент и смоли за реализиране на непрекъснати хоризонтални и вертикални повърхности, притежаваща маркировката СЕ, в съответствие с норматива UNI EN 13813 “Материали за замазки: характеристики и свойства“, сертифицирана от HACCP („Анализ на опасностите и контрол на критичните точки“) за прилагане в среди, свързани с използване на хранителни продукти и с коефициент на динамично износване, съответстващ на изискванията, предвидени в Министерско постановление No 236.**

**ХАРАКТЕРИСТИКИ:**

**CREATIVO** ® е продукт, създаденпоради изискванията за изпълнение на непрекъснати повърхности с високо качество и иновативен дизайн. Специално е предназначен за облицоване на стени и подове, както за външно, така и за вътрешно приложение, като подове и стени в битовото и промишленото строителство, в санитарни помещения и помещения за използване на хранителни продукти, работилници, магазини, шоуруми, бани, помещения с душове, умивалници, вани, отоплителни подове, мебелировка, маси, плотове и всякакви мебелни окомплектовки. **CREATIVO** ® предлага висококачествени характеристики, гарантирайки отлично сцепление към носещата основа, устойчивост на огъване, свиване, надраскване и износване. Продуктът е устойчив на алкални препарати, на киселини и на общоизползваните материали в битова и професионална среда. **CREATIVO** ® притежава сертификат по **НАССР**, който му позволява да бъде използван в среда с използване на хранителни продукти и има **сертификат СЕ**, в съответствие с норматива **UNI EN 13813**.

**CREATIVO** ® е практична и функционална система, намираща приложение в **обновяване на градската среда**, решаване на озеленителни концепции и поддържане на екологична устойчивост, поради следните качества на продукта:

* Лесен за полагане и благодарение на минималните дебелини на слоевете (от порядъка на 2 – 3 мм) не изисква необходимост от последващи работни операции по отношение на допълнителните архитектурни елементи, като врати, плотове и т.н.
* Щади околната среда, защото се нанася направо върху подовото покритие и/или керамичната облицовка, като по този начин се избягва разрушаването и изнасянето на отпадъци от стари основи.
* Изработен е на базата на суровини с ниско влияние върху околната среда, които обединяват в едно защита, устойчивост и изключителен иновативен дизайн, свързвайки битовия комфорт с качеството на материалите – елементи, които винаги са били определящи при ценностите на **„произведено в Италия“**. **CREATIVO** ® допринася за получаване на кредити, в съответствие с протоколите **Leed** (Leadership in Energy & Environmental Design) и **GBC** (Green Building Council).
* Не отделя вредни емисии и е получил класификация „**А+**“ (най-добрата, в съответствие с френската норматива за ограничаване на емисиите в околната среда).

**CREATIVO** ® се характеризира с ниска водопоглъщаемост и средна паропропускливост. Високата му механична устойчивост го прави преносим. Продуктът **CREATIVO** ® има ниска степен на плъзгане, при коефициент на динамично триене, съответстващ на предвиденото от **Министерско постановление No 236 от 1989 г.**, както в условия на мокра, така и при суха повърхност.

**CREATIVO** ® се предлага по заявка в безкрайна гама от цветове, лесно реализуеми с цветовия каталог **COLORPLUS**® **EVOLUTION**. Стандартните цветове на продукта **CREATIVO** ® са налични в цветовата колекция **Armonie d’Interni.**

ОБЛАСТИ НА ИЗПОЛЗВАНЕ:

**CREATIVO** ® може да се полага върху циментови замазки, керамични повърхности, керамогранит, мозайки, бетонни покрития, мазилки, гипс картон, епоксидни облицовки, полиуретанови облицовки, декоративни облицовки от органичен или минерален произход, стига да имат добро сцепление. Всичко това прави продукта **CREATIVO** ®  идеалната система, както за нови подови покрития, така и ремонт на съществуващи такива, без да се налагат трудоемки операции по разрушаването на старите покрития.

**CREATIVO** ® намира оптималното си приложение в частни жилища, апартаменти, вили, както и в обществени сгради, като магазини, шоурум, офиси, хотели, ресторанти, барове, търговски центрове, аерогари, амбулатории, клиники, болници, работилници, промишлени и занаятчийски сгради, помещения на хранително-вкусовата промишленост и във всеки случай, при който е необходимо да се създаде изключителен иновативен дизайн, или пък да се даде естествен аспект на циментовите подове, на класическите повърхности, покрити с естествена вар, Tadelakt или мозайка тип Coccio Pesto (Opus Signinum). При използването на **CREATIVO** ® за външни приложения или пък в бани и кухни, е необходимо да се има предвид, че евентуалното по-дълго задържане на вода, би могло да провокира във времето образуването на „ореоли“, следователно трябва да се вземат мерки да се реализира правилен наклон за оттичане на водата.

**Елементи на технологичния цикъл на полагане на продукта**:

Цикълът **CREATIVO** ® се състои от следните продукти:

* **CREATIVO** ® **FONDO**: подравняваща подложна смес във вид на микрофибърна паста, на основата на смоли, инертни минерали с подходящо балансирана гранулометрия и специални добавки за подобряване на нанасянето и експлоатационните характеристики. **CREATIVO** ® **FONDO** трябва да бъде добавена в съотношение 2:1 части към **CREATIVO** ® **MICROCEMENTO** преди полагане. Гранулометрията на **CREATIVO** ® **FONDO** е 0,5 мм и се използва като долна ръка, но може да се използва също така и като завършващ слой, в случай, че се желае постигането на по-изразени материални ефекти. В този случай **CREATIVO** ® **FONDO** може да бъде оцветена по цветен каталог в желаната разцветка със системата **COLORPLUS**® .

ЗАБЕЛЕЖКА: Да се обърне внимание на съблюдаването на пропорциите на сместа между **CREATIVO** ® **MICROCEMENTO** и **CREATIVO** ® **FONDO**, специално в случая, когато не се използват целите опаковки, и най-вече, когато последната смес се оцветява.

* **CREATIVO** ® **FINITURA**: подравняваща покривна смес във вид на паста на основата на смоли, инертни минерали с подходящо балансирана гранулометрия и специални добавки за подобряване на нанасянето и експлоатационните характеристики. **CREATIVO** ® **FINITURA** трябва да бъде добавена в съотношение 2:1 части към **CREATIVO** ® **MICROCEMENTO** преди полагане. Максималната гранулометрия на **CREATIVO** ® **FINITURA** е 0,3 мм и се използва като горна ръка в желаната разцветка по цветен каталог.

ЗАБЕЛЕЖКА: Да се обърне внимание на съблюдаването на пропорциите на сместа между **CREATIVO** ® **MICROCEMENTO** и **CREATIVO** ® **FINITURA**, специално в случая, когато не се използват целите опаковки и най-вече, когато последната смес се оцветява.

* **CREATIVO** ® **MICROCEMENTO**: добавка във вид на прах за **CREATIVO** ® **FONDO** и **CREATIVO** ® **FINITURA,** състояща се от специален микронизиран бял цимент 525 и добавки, предназначени да подобрят нанасянето и експлоатационните характеристики по отношение на устойчивостта на свиване и огъване. **CREATIVO** ® **MICROCEMENTO** е нужно да се добави направо в съда на **CREATIVO** ® **FONDO** или на **CREATIVO** ® **FINITURA** и да се разбърка акуратно с дрелка поне 5 минути, като трябва да се получи

Стр. 1/7

хомогенна смес без бучки. Оставя се да престои няколко минути преди да се пристъпи към полагането й. Времето, през което приготвената смес е използваема (пот лайф) е максимум 1 час, да не се ползва продукта надхвърлил това време, да не се добавя вода, цимент или други инертни материали за да не се наруши правилния баланс на компонентите и да се влошат механическите и физическите характеристики.

* **CREATIVO** ® **PRIMER**: акрилна микроемулсия, имаща свойството да прониква и намалява поглъщането на последващото полиуретаново финално покритие.
* **CREATIVO** ® **TOP**: полиуретаново двукомпонентно прозрачно финално покритие, на водна основа, със сертификат **НАССР** за използване в среда с присъствие на храни. **CREATIVO** ® **TOP** е налично във версиите **LUCIDO** (гланц), **SATINATO** (сатен) и **OPACO** (мат). **CREATIVO** ® **TOP** катализира от компонента В в съотношение от 20 % по тегло (1 кг компонент А + 0,2 кг компонент В). Да се разбърка добре **компонент А**, преди да се смеси с **компонент В**. Времето, през което приготвената смес е използваема (пот лайф) е максимум 1 час, да не се ползва продукта надхвърлил това време.

Продуктът **CREATIVO** ® **TOP** е от алифатно естество, поради което не пожълтява и е устойчив на ултравиолетови лъчи. Физическите и химическата му устойчивост се достигат на 80 % за 3 дни, докато за достигане на финалните му качества, трябва да се изчака 7 дни. Температурата и влажността могат да повлияят на времето на образуване на филм и на времето на изсъхване.

Като се има предвид естеството на продуктите и сложността на цикъла, се препоръчва използването на специализиран персонал, подготвен в нашата **CREATIVO** ® **ACADEMY.**

**Подготовка на носещата основа:**

Повърхностите трябва да имат добра компактност и сцепление, да бъдат чисти, сухи, без наличие на масла, греси, прах, восъци, силикони, херметици / лепила или каквито и да е било елементи, които биха могли да възпрепятстват адхезията на цикъла; евентуални остатъци от стара боя трябва да се отстранят, ако не са напълно компактни и прилепващи. В случай, че носещата основа не е компактна, е необходимо да се обработи с **CREATIVO** ® **PRIMER**, а когато се работи на открито, при повърхности с недобра адхезия и/или ронлив горен слой е необходимо да се обработят с **RESINPOL**. Преди да се продължи е необходимо да се провери надеждността на носещата основа. Евентуални липсващи фрагменти, дупки, кухини, пукнатини и наранявания, трябва да се бъдат предварително възстановени с подходящи строителни разтвори, като е необходимо да се остави обработената зона да се възстанови, колкото време е нужно, в зависимост от реконструираните дебелини.

В случай, че се установи наличие на покачваща се влага (над 4 %), трябва да се предвиди съответната парна бариера с продукта **CREATIVO** ® **BARRIERA**.

**CREATIVO** ® също така, притежава отлична адхезия към дърво, но не се препоръчва използването му върху паркет, за да се избегне факта, че движението на последния и различния коефициент на еластичност могат да компрометират крайното покритие с времето; следователно се препоръчва предварителния демонтаж на паркета. Върху особено лъскави и гладки повърхности е задължително да се извърши едно предварително набраздяване или очукване на повърхността, с цел да се осигури по-доброто закрепване на **CREATIVO** ® . Евентуални динамични съединения и връзки, съществуващи предварително, трябва да бъдат освободени, за да се позволи евентуалното абсорбиране на движенията на конструкцията.

**CREATIVO** ® няма необходимост от свързващи средства.

В случай на повърхности с наличие на остатъчна вода, като душове, вани, външни подове, трябва да се предвидят необходимите наклони (поне 1 см на линеен метър), за да се избегне възможността застоялата вода да компрометира естетическия аспект.

НАЧИН НА ПРИЛАГАНЕ:

* **Първа ръка**

Да се разбъркат акуратно две части от **CREATIVO** ® **FONDO** с една част от **CREATIVO** ® **MICROCEMENTO** с помощта на дрелка поне пет минути, до постигането на хомогенна смес, без бучки. Да се остави няколко минути да престои преди да се пристъпи към полагането й. Продуктът трябва да се използва до 1 час, като не трябва да се опитва използването на престоял продукт чрез добавяне на вода, тъй като цимента е започнал процес на втърдяване. Следователно, необходимо е да се смеси само необходимото количество за работата. Да се нанесе продукта със стоманена маламашка, като се избягва нанасянето на прекалено дебели слоеве при единична ръка.

След поне 8 часа да се зашкурят евентуалните високи места (гребени) ръчно или с помощта на шлайфмашина, като се използва шкурка Р60 и се аспирира акуратно праха.

В случай на много големи повърхности, може да се вкара/потопи мрежа от фибростъкло с размер 80 – 90 г/м2 при първата ръка.

Препоръчва се използването на калцуни по време на всички операции, за да се избегне замърсяването на повърхностите. Да се избягва мокренето на повърхностите преди да се завършат циклите, евентуални водни петна или кръгове могат да компрометират крайния естетически резултат.

* **Втора ръка**

Да се нанесе втората ръка, като се използва същата методика, след поне 8 часа да се зашкури и аспирира праха.

* **Трета ръка**

Да се смеси и разбърка **CREATIVO** ® **FINITURA** в избрания цвят с **CREATIVO** ® **MICROCEMENTO** като се използва същата методика, както по-горе. Да се нанесе сместа със специалната маламашка **SPATОLA CREATIVO** ® , изработена с работна площ от неръждаема стомана (екстра фина), като използването на маламашка с твърда работна площ може да предизвика посивяване на боята. След около 8 часа трябва да се зашкурят евентуалните високи места (гребени) ръчно или с помощта на шлайфмашина, като се използва шкурка Р120 и се аспирира праха.

* **Четвърта ръка**

Да се нанесе **CREATIVO** ® **FINITURA**, като се използва същата методика, както по-горе и с желаната техника се оформи дизайна на повърхността, след поне 8 часа да се зашкури и аспирира праха.

* **Нанасяне на CREATIVO** ® **PRIMER**

Да се нанесе с валяк една ръка **CREATIVO** ® **PRIMER**, готов за използване, с цел да се намали поглъщането на следващия покривен слой, който трябва да се нанесе след поне 4 часа.

* **Нанасяне на CREATIVO** ® **ТОР**

Да се разбърка акуратно **компонент А**, преди да се използва, да се добави **компонент В** (съотношение на катализа 1кг от А + 0,2 кг от В), да се разбърка акуратно и да се положи със специалния валяк **RULLO CREATIVO** ® **MOHAIR**, като се внимава да се разнесе добре продукта, без да се оставят натрупвания на материал и се обърне особено внимание на ръбовете, ъглите и подовите сифони. Първата ръка може да бъде разредена до максимум 10 % с вода. След около 6 часа, но не по-късно от 24 часа от полагането на първата ръка, да се положи втора ръка, използвайки същата методика, разредена от 0 до 5 % с вода. В случай, че са изминали повече от 24 часа, трябва да се зашкури с много фина шкурка (зърненост над Р250) и да се аспирира праха, преди да се пристъпи към следващото полагането. При душ кабини, умивалници, вани и външни открити повърхности е необходимо да се положи трета ръка **CREATIVO** ® **ТОР**. Да се изчака поне 24 часа от нанасянето на последната ръка, преди да се стъпи по обработената повърхност. Препоръчва се, от всяко положение, да се изчака няколко дена

Стр. 2/7

за по-мащабно създаване на мрежови връзки на полимера и следователно, по-голяма устойчивост.

Да се измият акуратно с вода инструментите, след края на тяхното използване.

**ЦИКЛИ ЗА ДРУГИ ВИДОВЕ ПОВЪРХНОСТИ И ЗА ЕФЕКТИ „HOME DECORATIVE DECORATION”**

Гореописаният цикъл е стандартният, който се препоръчва за нови и стари подове, както и за вертикални стени с керамична облицовка. Напомня се полагането на „парна бариера“, тогава когато има наличие на нарастваща влага. Типичният „облачен ефект“ за циментови подове се постига посредством създаване и последващо зашкуряване на високите места на покритието. В случай на нанасяне по вертикал върху мазилки, гипс картон или оцветени повърхности (само ако са с отлична компактност и сцепление) е възможно намаляването броя на подложните ръце на една или като алтернатива – нанасяне на **SMART COAT средна големина на гранулата 0,4 мм** и след това **CREATIVO** ® **FINITURA**. Възможно е създаването на материални ефекти, като се изработва с различни техники крайното покритие. За постигане на силно изразени рустикални ефекти е възможно да се заменят двете ръце **CREATIVO** ® **FINITURA** с една ръка **CREATIVO** ® **FONDO,** тъй като и двата продукта имат еднакви характеристики по отношение на устойчивост на огъване и на свиване и двата продукта могат да бъдат оцветявани по цветовия каталог.

Възможно е постигането на нов декоративен ефект, прилагайки, в замяна на **CREATIVO** ® **PRIMER,** декоративен продукт от линията **STILE ITALIANO,** като **RIFLESSI DI LUNA, VELI D’ORIENTE, ANTICA PATINATURA, HEAVY METAL, ART METAL.** Обърнете се към нашата техническа служба за да оцените приложението им в зависимост от необходимата за постигане повърхност. Полагането на **CREATIVO** ® **ТОР** трябва да бъде извършено поне след 6 – 8 часа от полагането на един от горните декоративни продукти. Възможно е използването на продукта **STELLE,** добавяйки първа ръка **CREATIVO** ® **ТОР** със **STELLE**.

**ПОЧИСТВАНЕ И ПОДДЪРЖАНЕ НА ПОВЪРХНОСТИТЕ**

 **CREATIVO** ® е показал по време на лабораторните изпитания за получаването на сертификата НАССР отлична устойчивост на миещи средства – както алкални, така киселинни, така или иначе, почистването на повърхностите трябва да се осъществява с неутрални миещи средства. Да не се използва пара за почистване. Може да се мият повърхностите с професионални машини, стига да не се използват абразивни четки. Да се изчака 7 дни преди да се извърши първото почистване. Да се отстранят евентуални агресивни вещества от повърхностите, като по този начин се избегне продължителният контакт с тях да влоши аспекта им. При повърхности, използвани за работни маси или бар-плотове се препоръчва да не поставят директно отгоре горещи прибори. Интервенции, свързани с поддържане и поправки с възобновяване на технологичния цикъл, биха могли да оставят видими следи. Препоръчва се разширяването на зоната на действие до архитектурни прекъсвания/мостове (кантове, фуги, ръбове) или пък да се направят декоративни мотиви, които да прикрият поправката. В случай, че се желае да се въздейства само върху **CREATIVO** ® **ТОР,** достатъчно е да се зашкури и да се почисти повърхността преди полагането. Подовете реализирани с **CREATIVO** ® , както при други аналогични системи, се считат за най-добри от гледна точка на механична и химическа устойчивост, в сравнение с дървените подове, но не толкова устойчиви, колкото керамичните подове.

ПРЕПОРЪКИ:

* **Преди да се пристъпи към полагането, да се провери дали носещата основа е напълно суха и отлежала, както и да бъде здраво свързана към подложния слой, без наличие на замърсявания, омаслявания, мухъл, гъби, бактерии, соли, както и каквото и да е друго, което може да компрометира сцеплението или добрия изход от работата.**
* **Опаковките да се съхраняват като не се допуска замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Да се използва продукта при стайна температура и такава на носещата основа между + 8º С и + 30º С, при относителна влажност непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага продукта при риск от предстоящ валеж, при силно слънце, силен вятър или трайна мъгла.**
* **Да се защитят повърхностите от силен дъжд или повърхностни събирания на вода, както и от други вещества, за времето, необходимо за пълното отлежаване/дръпване на продукта.**
* **Да се организира работата, така че да може да се извърши непрекъснато полагане на продукта до архитектурните прекъсвания/мостове (бордове, ъгли, ръбове), с цел да се избегне формирането на наслагвания, препокривания и различия в цвета.**
* **Да се осигури оцветител от една партида в достатъчно количество за завършване на работата или най-малко – за завършване на определени участъци от работата, които не допускат различия в тоналността на оцветяването.**
* **Като се има предвид разнообразието и сложността на работните операции, в случай на необходимост от информация да се търси контакт с нашата техническа служба.**

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

ТЕХНИЧЕСКИ ДАННИ:

|  |  |  |
| --- | --- | --- |
| **Изпитване** | **Измервателен метод** | **Измерена стойност** |
| Вид на продукта и опаковки |  | Продукт | Вид | Опаковка |
| CREATIVO ® FONDOCREATIVO ® FINITURACREATIVO ® MICROCEMENTOSMART COAT ср.големина гранула 0,4 ммCREATIVO ® PRIMERCREATIVO ® ТОР компонент А гланцCREATIVO ® ТОР компонент А сатенCREATIVO ® ТОР компонент А матCREATIVO ® ТОР компонент В | ПастаПастаПрахПастаТечностТечностТечностТечностТечност  | 10 кг10 кг5 кг4 л5 л2,5 кг2,5 кг2,5 кг0,5 кг | 4 кг4 кг2 кг1 л1 л1 кг1 кг1 кг0,2 кг |
| Плътност | UNI EN ISO 2811-1:2003 | CREATIVO ® FONDOCREATIVO ® FINITURASMART COAT ср.големина гранула 0,4 ммCREATIVO ® PRIMERCREATIVO ® ТОР компонент А гланцCREATIVO ® ТОР компонент А сатенCREATIVO ® ТОР компонент А матCREATIVO ® ТОР компонент В | 1.35 ± 0.10 кг/л1.35 ± 0.10 кг/л1.25 ± 0.10 кг/л1.02 ± 0.05 кг/л1.02 ± 0.05 кг/л1.05 ± 0.05 кг/л1.05 ± 0.05 кг/л1.15 ± 0.05 кг/л |
| Зърненост |  | CREATIVO ® FONDOCREATIVO ® FINITURASMART COAT ср.големина гранула 0,4 мм | 0,5 мм0,3 мм0,4 мм |
| Блясък | UNI EN ISO 2813:2002 | CREATIVO ® ТОР гланцCREATIVO ® ТОР сатенCREATIVO ® ТОР мат | 80 ± 5 Gloss при 60º22 ± 5 Gloss при 85º 9 ± 5 Gloss при 85º |

Стр. 3/7

Продължение ТЕХНИЧЕСКИ ДАННИ:

|  |  |  |
| --- | --- | --- |
| **Изпитване** | **Измервателен метод** | **Измерена стойност** |
| рН |  | CREATIVO ® FONDOCREATIVO ® FINITURASMART COAT ср.големина гранула 0,4 ммCREATIVO ® PRIMERCREATIVO ® ТОР гланцCREATIVO ® ТОР сатенCREATIVO ® ТОР мат | 7.5 ± 0.057.5 ± 0.058.5 ± 0.057.5 ± 0.057.5 ± 0.057.5 ± 0.057.5 ± 0.05 |
| Коефициент на водопоглъщане | UNI EN 1062 – 3:2008 | W = 0.004 ± 0.001 kg / kg (m2 h0.5)Клас W3 **Ниска проницаемост** |
| Паронепроницаемост | UNI EN ISO 7783:2012 | Sd = 0.6007 ± 0.1261 m µ = 400Клас V2 **Средна проницаемост** |
| Устойчивост на изтриване. Метод на гуменото въртящото се абразивно колело | UNI EN ISO 7784 - 2:2006 | Загуба на тегло в mg61.77 ± 12.35 CREATIVO ® ТОР гланц75.27 ± 15.05 CREATIVO ® ТОР мат |
| Определяне на сложни летливи съставки **Общо VOC** | EN ISO 16000 |  |

|  |
| --- |
| **Изпитания, осъществени в съответствие с норматива UNI EN 13813** |
| **Тест** | **Измервателен метод** | **Измерена стойност** | **Стойност, определена от нормата** | **Резултат** |
| Устойчивост на огъване | UNI EN 13892 - 2 | CREATIVO ® FONDO F7CREATIVO ® FINITURA F7 | ≥ F 1 | преминава |
| Устойчивост на свиване | UNI EN 13892 - 2 | CREATIVO ® FONDO C25CREATIVO ® FINITURA C25 | ≥ C 5 | преминава |
| Устойчивост на износване ВСА | UNI EN 13892 – 4 | AR 0.5 | ≤ AR 6 за циментови замазки≤ AR 6 за смолисти замазки | преминава |
| Сила на адхезия | UNI EN 13892 - 8 | 0.8 N/mm2 = B 0.5 | Без ограничение |

|  |
| --- |
| **Изпитания, осъществени в съответствие с норматива UNI 11021:2002** |
| **Позиция** | **Тест** | **Измервателен метод** | **Измерена стойност** | **Стойност, определена от нормата** | **Резултат** |
| ОСНОВНИ СВОЙСТВА |
| 7.1 | Задържане на замърсявания | UNI 10792 | ∆L = 0.10 | ∆L ≤ 3.0 | преминава |
| 7.2 | Пренасяне на миризми | Допълнение А | 0 | ≤ 1.0 | преминава |
| СПЕЦИФИЧНИ СВОЙСТВА |
| 8.1 | Устойчивост на миене | UNI EN ISO 11998 | Ldft = 0.01 µm | Ldft ≤ 5 µm | преминава |
| 8.3 | Устойчивост на плесени | Допълнение C | 0 | ≤ 1 | преминава |
| 8.4 | Устойчивост на специфични измиващи средства Детергент В (алкален обезмаслител) | UNI EN ISO 2812 - 1 | Няма изменение | Няма изменение | преминава |
| 8.4 | Устойчивост на специфични измиващи средства Детергент С (киселинен препарат за отстраняване на котлен камък) | UNI EN ISO 2812 - 1 | Няма изменение | Няма изменение | преминава |
| 8.4 | Устойчивост на специфични измиващи средства Детергент D (дезинфектант) | UNI EN ISO 2812 - 1 | Няма изменение | Няма изменение | преминава |

|  |
| --- |
| **Изпитания, осъществени в съответствие с Министерско постановление No 236 от 14.06.1989 г. – Метод B.C.R.A. (British Ceramic Research Association)** |
| Тест | Средна стойност на данните, регистрирани за коефициент на триене | Референтна стойност | Резултат |
| Гьон (кожа) върху суха повърхност | µ = 0.56 | µ > 0.40 | съответства |
| Гума върху мокра повърхност | µ = 0.78 | µ > 0.40 | съответства |

Стр. 4/7

**Класификация в съответствие със Законодателно постановление No 161 от 27.03.2006 г.:**

CREATIVO ® FONDO: I) Оцветители с декоративни ефекти;

Гранични стойности на емисии от органични летливи съставки (C.O.V.) в g/l: от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта: 19 g/l от подготвеното

СREATIVO ® FINITURA: I) Оцветители с декоративни ефекти;

Гранични стойности на емисии от органични летливи съставки (C.O.V.) в g/l: от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта: 19 g/l от подготвеното

SMART COAT ср.големина гранула 0,4 мм: C) Оцветители за външни стени с минерална подложка;

Гранични стойности на емисии от органични летливи съставки (C.O.V.) в g/l: от 01.01.2010 г. = 40 g/l

Максимална стойност на емисии от органични летливи съставки (C.O.V.) в продукта: 10 g/l от подготвеното

CREATIVO ® PRIMER: G) Праймер;

Гранични стойности на емисии от органични летливи съставки (C.O.V.) в g/l: от 01.01.2010 г. = 30 g/l

Максимална стойност на емисии от органични летливи съставки (C.O.V.) в продукта: 13 g/l от подготвеното

CREATIVO ® ТОР А+В: J) Двукомпонентни реактивни оцветители за специфично финално използване (например: подове);

Гранични стойности на емисии от органични летливи съставки (C.O.V.) в g/l: от 01.01.2010 г. = 140 g/l

Максимална стойност на емисии от органични летливи съставки (C.O.V.) в компонент А: 25 g/l от подготвеното

Максимална стойност на емисии от органични летливи съставки (C.O.V.) в компонент В: 9 g/l от подготвеното

Максимална стойност на емисии от органични летливи съставки (C.O.V.) в компонент (А + В): 19 g/l от подготвеното

**ОБОБЩАВАЩА ТАБЛИЦА С ВРЕМЕНАТА НА РАБОТНИЯ ЦИКЪЛ**

|  |  |  |  |  |
| --- | --- | --- | --- | --- |
| **Цикъл** | **Подготовка** | **Трайност на сместа** | **Време за изчакване за следващата фаза** | **Инструменти** |
| **CREATIVO ® FONDO + CREATIVO ® MICROCEMENTO** | 2 части + 1 част | 1 час | > 8 часа |  |
| **CREATIVO ® FONDO + CREATIVO ® MICROCEMENTO** | 2 части + 1 част | 1 час | > 8 часа | Зърненост 60 |
| **SMART COAT ср.големина гранула 0,4 мм** (само в случай на вертикално нанасяне върху мазилки, гипс картон или оцветени повърхности, ако са с висока компактност и сцепление, без полагане на две ръце **CREATIVO ® FONDO + CREATIVO ® MICROCEMENTO)** | Да се разреди с вода: 5 – 10 % | - | > 4 часа |  |
| **СREATIVO ® FINITURA + CREATIVO ® MICROCEMENTO** | 2 части + 1 част | 1 час | > 8 часа | Зърненост 60 |
| **СREATIVO ® FINITURA + CREATIVO ® MICROCEMENTO** | 2 части + 1 част | 1 час | > 8 часа | Зърненост 120 |
| **CREATIVO ® PRIMER** | Готов за употреба | - | > 4 часа | Зърненост 120 |
| **CREATIVO ® ТОР А+В** | 1 част + 0,2 части | 1 час | > 6 часа < 24 часа |  |
| **CREATIVO ® ТОР А+В** | 1 част + 0,2 части | 1 час | 24 часа - за възможност за стъпване отгоре7 дена – за почистване |  |

Стр. 5/7

Опаковки и разходни норми

Опаковките на **CREATIVO ® FONDO** и **СREATIVO ® FINITURA** са предвидени и оразмерени за да позволят смесването с **CREATIVO ® MICROCEMENTO** направо.

|  |  |  |  |  |  |  |  |
| --- | --- | --- | --- | --- | --- | --- | --- |
| **Продукт** | **Опаковка** | **Мерна единица** | **Разходна норма за ръка на м2**  | **Брой ръце за вътрешни хоризонтални повърхности** | **Брой ръце за външни и вътрешни хоризонтални повърхности със задържане на вода**  | **Брой ръце за вертикални повърхности** | **Покривна способност на една опаковка на м2 за ръка** |
| **CREATIVO**  |  |  |  |  |  |  |  |
| **CREATIVO ® FONDO 10 кг + CREATIVO ® MICROCEMENTO 5 кг****CREATIVO ® FONDO 4 кг + CREATIVO ® MICROCEMENTO 2 кг** | 15 6  | кгкг | 1 | 2 | 2 | 1 | 156 |
| **СREATIVO ® FINITURA 10 кг + CREATIVO ® MICROCEMENTO 5 кг****СREATIVO ® FINITURA 4 кг + CREATIVO ® MICROCEMENTO 2 кг** | 15 6  | кгкг | 0,5 | 2 | 2 | 2 | 3012 |
| **CREATIVO ® PRIMER** | 1 | л | 0,08 | 1 | 1 | 1 | 12,5 |
| **CREATIVO ® ТОР Гланц / Сатен / Мат компонент А 2,50 кг + компонент В 0,5 кг****CREATIVO ® ТОР Гланц / Сатен / Мат компонент А 1 кг + компонент В 0,2 кг** | 31,2 | кгкг | 0,07 | 2 | 3 | 2 | 4317 |

Стр. 6/7

|  |
| --- |
| КРАТКО ОПИСАНИЕ НА АРТ. **0896** **CREATIVO** ® |

Прилагане на системата от микроцимент и смоли **CREATIVO** ® за реализирането на непрекъснати хоризонтални и вертикални повърхности, притежаваща маркировка СЕ, в съответствие с норма **UNI EN 13813** „Материали за замазки: характеристики и свойства“**, сертифицирана от HACCP (**„Анализ на опасностите и контрол на критичните точки“**) за прилагане в среди, свързани с използване на хранителни продукти** и с **коефициент на динамично износване,** съответстващ на изискванията, предвидени в **Министерско постановление No 236.**

**ВЪРХУ НОВИ И СТАРИ ПОДОВИ ПОКРИТИЯ И ВЪРХУ ВЕРТИКАЛНИ СТЕНИ С КЕРАМИЧНА ОБЛИЦОВКА**

Евентуални липсващи фрагменти, като дупки, кухини, пукнатини и наранявания, трябва да се бъдат предварително възстановени с подходящи строителни разтвори, като е необходимо да се остави обработената зона да се възстанови колкото време е нужно, в зависимост от реконструираните дебелини.

Полага се върху повърхности, които трябва да имат добра компактност и сцепление, да бъдат чисти, сухи, без наличие на масла, греси, прах, восъци, силикони, херметици/лепила или каквито и да е било елементи, които биха могли да възпрепятстват сцеплението на цикъла. В случай, че носещата основа не е компактна е необходимо да се обработи с **CREATIVO** ® **PRIMER**, а когато се работи на открито, при повърхности с недобра сцепление и/или ронлив горен слой, е необходимо да се обработят с **RESINPOL**, разреден с терпентин или синтетичен разредител на 20 – 30 %.

В случай, че се установи наличие на покачваща се влага (над 4 %), трябва да се предвиди съответната парна бариера с продукта **CREATIVO** ® **BARRIERA**.

Върху особено лъскави и гладки повърхности да се извърши едно леко предварително набраздяване или очукване на повърхността, с цел да се осигури закрепването на **CREATIVO** ® . Евентуални динамични съединения и връзки, съществуващи предварително, трябва да бъдат освободени, за да се позволи евентуалното абсорбиране на движенията на конструкцията.

В случай на повърхности с наличие на остатъчна вода, като душове, вани, външни подове, трябва да се предвидят необходимите наклони (поне 1 см на линеен метър).

* Да се разбъркат две части от **CREATIVO** ® **FONDO** с една част от **CREATIVO** ® **MICROCEMENTO** с помощта на дрелка поне пет минути, до постигането на хомогенна смес, без бучки, след това да се остави няколко минути да престои преди да се пристъпи към полагането й. Да се нанесе **първата ръка** от **CREATIVO** ® **FONDO + CREATIVO** ® **MICROCEMENTO** със стоманена маламашка. След поне 8 часа да се зашкурят евентуалните високи места ръчно или с помощта на шлайфмашина, като се използва шкурка Р60 и се аспирира акуратно праха. В случай на много големи повърхности се поставя мрежа от фибростъкло с размер 80 – 90 г/м2 при първата ръка.
* Да се нанесе **втората ръка CREATIVO** ® **FONDO + CREATIVO** ® **MICROCEMENTO** със стоманена маламашка, като се използва същата методика, след което след поне 8 часа да се зашкури и аспирира праха.
* Да се смесят 2 части **CREATIVO** ® **FINITURA** в избрания цвят с **CREATIVO** ® **MICROCEMENTO** като се използва същата методика, както по-горе. Да се нанесе **третата ръка CREATIVO** ® **FINITURA +** **CREATIVO** ® **MICROCEMENTO** със специалната маламашка **SPATOLA CREATIVO** ® . След около 8 часа трябва да се зашкурят евентуалните високи места (гребени) ръчно или с помощта на шлайфмашина, като се използва шкурка Р120 и се аспирира праха.
* Да се положи **четвъртата ръка CREATIVO** ® **FINITURA +** **CREATIVO** ® **MICROCEMENTO** с маламашка **SPATOLA CREATIVO** ® , като се използва същата методика, след което, след около 8 часа трябва да се зашкури и да се аспирира праха.
* Да се нанесе с валяк една ръка **CREATIVO** ® **PRIMER**, готов за използване, с цел да се намали поглъщането на следващия покривен слой, който трябва да се нанесе след поне 4 часа.
* Да се нанесе **CREATIVO** ® **ТОР, LUCIDO** (гланц), **SATINATO** (сатен) или **OPACO** (мат), като се разбърка акуратно **компонент А**, преди да се използва, след това да се добави **компонент В** в съотношение на катализа 1кг от А + 0,2 кг от В и да се нанесе **първата ръка**, разредена до максимум 10 % с вода, положена със специалния валяк **RULLO CREATIVO** ® **MOHAIR**, без да се оставят натрупвания на материал и се обърне особено внимание на ръбовете, ъглите и подовите сифони. След около 6 часа, но не по-късно от 24 часа от полагането на първата ръка, да се положи **втората ръка**, използвайки същата методика, разредена от 0 до 5 % с вода.
* При душ кабини, умивалници, вани и външни открити повърхности е необходимо да се положи трета ръка **CREATIVO** ® **ТОР**. Да се изчака поне 24 часа от нанасянето на последната ръка, преди да се стъпва и ходи по обработената повърхност.

**ПОЛАГАНЕ ВЕРТИКАЛНО ВЪРХУ мазилки, гипс картон или оцветени повърхности (само ако са с отлична компактност и сцепление)**

* Нанасяне на **първата долна ръка** с **SMART COAT средна големина на гранулата 0,4 мм**, представляващ структурно акрилно цветово покритие - основен фактор на сцеплението, имащ изглаждащо-уеднаквяващ ефект, със състав, устойчив на плесени и водорасли, притежаващ висока устойчивост и укрепващо-заздравяваща сила.
* След поне 4 – 6 часа да се разбъркат 2 части **CREATIVO** ® **FINITURA** в желания цвят с **CREATIVO** ® **MICROCEMENTO**, като се използва дрелка - поне 5 минути, до постигане на хомогенна смес, без бучки, след това да се остави няколко минути да престои преди да се пристъпи към полагането й. Да се нанесе **първата ръка** от **CREATIVO** ® **FINITURA + CREATIVO** ® **MICROCEMENTO** със специалната маламашка **SPATОLA CREATIVO** ®. След около 8 часа да се зашкурят евентуалните високи места ръчно или с помощта на шлайфмашина, като се използва шкурка Р120 и се аспирира акуратно праха.
* Да се нанесе **втората ръка CREATIVO** ® **FINITURA + CREATIVO** ® **MICROCEMENTO** с маламашка **SPATОLA CREATIVO** ® , като се използва същата методика, след което след поне 8 часа да се зашкури и аспирира праха. В случай, че се изискват материални ефекти, крайната ръка трябва да се положи със съответната техника.
* За постигане на силно изразени рустикални ефекти е възможно да се заменят двете ръце **CREATIVO** ® **FINITURA** с една ръка **CREATIVO** ® **FONDO**.
* Да се нанесе с валяк една ръка **CREATIVO** ® **PRIMER**, готов за използване, с цел да се намали поглъщането на следващия покривен слой, който трябва да се нанесе след поне 4 часа.
* Да се нанесе **CREATIVO** ® **ТОР, LUCIDO** (гланц), **SATINATO** (сатен) или **OPACO** (мат), като се разбърка акуратно **компонент А**, преди да се използва, след това да се добави **компонент В** в съотношение на катализа 1кг от А + 0,2 кг от В и да се нанесе **първата ръка**, разредена до максимум 10 % с вода, положена със специалния валяк **RULLO CREATIVO** ® **MOHAIR**, без да се оставят натрупвания на материал и се обърне особено внимание на ръбовете, ъглите и подовите сифони. След около 6 часа, но не по-късно от 24 часа от полагането на първата ръка, да се положи **втората ръка**, използвайки същата методика, разредена от 0 до 5 % с вода.

Стр. 7/7

**CREATIVO ® Е ТЪРГОВСКА МАРКА НА ПРЕДПРИЯТИЕ ЗА ПРОИЗВОДСТВО НА БОИ И ДЕКОРАТИВНИ МАЗИЛКИ MP**

Мод. 51

Рев. 03

27.09.2011 г.